Рэґі - Вікіпэдыя

# Рэґі

### Зьвесткі зь Вікіпэдыі — вольнай энцыкляпэдыі.

Рэґі (адаптаванае ямайскага ангельскага Reggae Рэґе ) — музычны стыль узьнікшы ў 1968 годзе на Ямайцы.

Характэрнай рысай рэґі зьяўляецца адсутнасьць выключна рытмічных, альбо выключна мэлядычных інструмэнтальных партый (музыкі граюць рытм й мэлёдыю адначасова). Іншымі асаблівасьцямі зьяўляюцца бубнавая партыя One drop (бас-бочка граючая на трэцьцю долю такту), гітара граючая па цотных долях й блукаючы бас.

## [рэдагаваць] Гісторыя

Гурт Боба Марлі Wailers на пачатку кар'еры. Хто ж ведаў, што хутка гэты звычайны бойз-бэнд дасьць сьвету трох культавых фігураў рэґі: Бані Левінґстоўна, Боба Марлі й Пітэра Тоша

Нарадзілася рэґі ў 1960-х гадах на Ямайцы, як сумесь джазу, ска, рокстэдзі й шматлікіх традыцыйных афрыканскіх стыляў (каліпса, зук й іншых). Першапачаткова рэґі быў вулічнай музыкай жабрацкіх раёнаў ямайскіх гарадоў. Прычым першапачаткова інструмэнтарый рэґі складаўся з бубнаў і духавых, таму зьяўленьне ў 1964 Боба Марлі й кампаніі, якія ў першыню пачалі выкарыстоўваць гітары было для ўсіх шокам, а некаторыя апалягэты аўтэнтычнага рэґі наслалі на яго галаву шмат праклёнаў. Але толькі асобе Марлі мы павінны дзякаваць распаўсюду рэґі па плянэце. Асноўнымі тэмамі ў лірыцы зьяўляюцца сацыяльна-бытавая, гангстэрская, прысьвечаная легалізацыі канопляў й рэлігійная (першапачаткова руху чорнага іудаізму «Растафарыянства», але цяпер лёгка можна знайсьці хрысьціянскі, ісламскі й нават крышнаіцкі рэґі.)

## [рэдагаваць] Разнавіды

Стынг

Акрамя клясычнага варыянту (так званага Roots Reggae (Карэннага Рэґі)) існуе шмат яго, пазьнейшых разнавідаў. Калі рэґі зацікавіліся ў Старым Сьвеце, зьявіўся гурт Стынга The Police, музыкі якога, замяніўшы сацыяльна-бытавую й рэлігійную тэматыку, на песенькі пра каханьне, а таксама, спрасьціўшы рытмічную частку, стварылі так званы White Reggae (Белы Рэґі). Сумесь рэґі з электроннае музыкай далі пачатак стылям Dub (Даб),Raggamuffin (Раґамафін), Dancehall (Дансгол). Пазьней пры зьмешваньні рэґі з разнастайнымі музычнымі стылямі зьявілася яшчэ колькі разнавідаў, але па ўсім сьвеце ёсьць шмат прыхільнікаў і аўтэнтычнага стылю.

## [рэдагаваць] Рэґі ў сьвеце

Распаўсюд рэґі па плянэце першапачаткова распачаў Эрык Клэптан , які ў свой час запісаў й выпусьціў песьню Боба Марлі "І Shot the Sheriff" (Я забіў шэрыфа). Гэта дапамагло Марлі атрымаць папулярнасьць у Амэрыцы, а потым і ўва ўсім сьвеце. У 1980-я гг цэнтрам рэґі у сьвеце стала Англія. Зьявіліся такія гурты як "The Police" , "UB 40" , "Specials" ды інш. Моцная рэґі суполка зьявілася й у Афрыцы даўшай сьвету сьпевакоў Alfa Blondie (Альфа Блёньдзі ), Yussu n'Dour (Юсу н'Дур), Sade (Шадэ) ды г.д. Таксама, шмат выканаўцам надала сьвету Амэрыка й, зразумела, сама Ямайка.

## [рэдагаваць] Рэґі ў Беларусі

### [рэдагаваць] Гісторыя

Эдуард Юдовін - гэнэрал Алмазнага фронту

Першым беларускім экспэрымэнтам па напісаньні рэґі, можна лічыць песьню "Я у бабушки живу" "Я ў бабулі жыву" гурта "Верасы" створанай яшчэ ў 1980-я гг. Але першым гуртом якая мэтанакіравана пачала працаваць у стыле рэґі быў "Непаліва" створаны ў 1994-м годзе. Тым жа годам свае першыя рэґі-экспэрымэнты пачаў віцебскі "Алмазны фронт", пазьней зьявілася магілёўская "Рэзервацыя Джа". Але зь цягам часу попыт на рэґі зьнік разам з гуртамі й таму калі напрыканцы 1990-х стварылі "Беларускі рэґі фэстываль", яго ўдзельнікамі былі выключна расейцы.

### [рэдагаваць] Сёньня

На пачатку 2000-х сітуацыя палепшылася, зьявіліся гурты "Вірус Лиха", "Адыс-Абэба", аднавіла працу "Непаліва", цалкам перайшоў на рэґі "Алмазны фронт". Зьявіліся віцебскі крышнаіцкі рэґі-гурт "Крыпа", цалкам беларускамоўныя "Чык-чык". Рэгулярна праходзяць канцэрты й фэстывалі.

## [рэдагаваць] Спасылкі

Сайт беларускіх растаманаў

Сайты гуртоў

Вірус Лиха

Алмазны фронт

"Асацыяцыя Вольных мастакоў "YEAL""

Атрымана з «http://be.wikipedia.org../../../%D1%80/%D1%8D/%D2%91/%D0%A0%D1%8D%D2%91%D1%96.html»

Катэгорыі: Музычныя жанры | Ямайская музыка

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- Alemannisch
- العربية
- Català
- Česky
- Dansk
- Deutsch
- English
- Esperanto
- Español
- Eesti
- Suomi
- Français
- Gàidhlig
- עברית
- Hrvatski
- Magyar
- Bahasa Indonesia
- Italiano
- 日本語
- Nederlands
- Norsk (bokmål)
- Polski
- Português
- Русский
- Srpskohrvatski / Српскохрватски
- Simple English
- Slovenčina
- Slovenščina
- Српски / Srpski
- Svenska
- Türkçe
- 中文